Montserrat Carulla

Montserrat Carulla i Ventura (Bartzelona, Katalunia, 1930eko irailaren 19a - ibidem, 2020ko azaroaren 24a) kataluniar aktorea izan zen.

Antzerkian hasi zen aktore lanetan. Felip Peña aktorea senarra zuela, Roger Peña eta Vicky Peña aktoreen ama zen.

2008an Kataluniako Generalitatearen Urrezko Domina eman zioten. 2014ko urtarrilaren 19an hartu zuen erretiroa, 83 urterekin. 2020ko azaroaren 24an hil zen 90 urte zituela.

 Erreferentziak 

Kategoria:Kataluniako emakume aktoreak
Kategoria:Bartzelonarrak
Kategoria:Bartzelonan hildakoak